Dunaújváros Megyei Jogú Város Polgármesteri Hivatala

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

**pályázatot hirdet**

**Településfejlesztési és üzemeltetési ügyintéző**

munkakör betöltésére

**A közszolgálati jogviszony időtartama:** Határozatlan idejű közszolgálati jogviszony

**Foglalkoztatás jellege:** Teljes munkaidő

**A munkavégzés helye:** DMJV Polgármesteri Hivatala

Városüzemeltetési és Beruházási Osztály,

2400 Dunaújváros, Városháza tér 1.

**A munkakörhöz tartozó főbb tevékenységi körök:**

* Közreműködik a fejlesztési, illetve a felújítási célok meghatározásában.
* Közreműködik az önkormányzati beruházások és felújítások előkészítésében és teljes körű lebonyolításában.
* Közreműködik a beruházásokkal és felújításokkal kapcsolatos közbeszerzési eljárások előkészítésében.
* Közreműködik a fejlesztési, illetve felújítási célú pályázatokkal kapcsolatos feladatok ellátásában.
* Ellátja az önkormányzati beruházások és felújítások előkészítése során az engedélyeztetési eljárások lefolytatásával kapcsolatos teendőket

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései, valamint Dunaújváros Megyei Jogú Város Közgyűlése 7/2013. (III. 01.) önkormányzati rendelete rendelkezései az irányadók.

**Pályázati feltételek:**

* magyar állampolgárság
* cselekvőképesség
* büntetlen előélet
* felső fokú, vagy középfokú mélyépítő, vagy útépítő és fenntartó szakképzettség
* MS Office felhasználó szintű ismerete

# A pályázat elbírálásánál előnyt jelent:

* közigazgatási szakmai tapasztalat
* közigazgatási alap- ill. szakvizsga

**Elvárt kompetenciák:**

* szakmai ismeretek alkalmazása
* önálló, precíz munkavégzés
* problémamegoldás, rugalmasság, jól terhelhetőség
* csapatmunka, együttműködés

**A pályázat részeként benyújtandó iratok, igazolások:**

* 45/2012. (III. 20.) Korm. rendelet 1. számú mellékletében meghatározott minta szerinti, a szakmai életutat bemutató önéletrajz
* motivációs levél
* iskolai végzettséget és egyéb végzettséget tanúsító okiratok másolata
* 3 hónapnál nem régebbi hatósági bizonyítványt, mely igazolja a büntetlen előéleten túl, hogy nem áll a munkakörének megfelelő foglalkozástól eltiltás hatálya alatt
* nyilatkozat arról, hogy a pályázati anyagot az elbírálásban résztvevők megismerhetik.
* Vagyonnyilatkozat tételi eljárás lefolytatása

**A munkakör betölthetőségének időpontja:**

A munkakör legkorábban a pályázat elbírálását követően azonnal betölthető, 6 hónap próbaidő kikötésével.

**A pályázat benyújtásának határideje:**

2017. augusztus hó 31. nap

**A pályázat benyújtásának módja:**

Postai úton vagy személyesen: DMJV Polgármesteri Hivatala, 2400 Dunaújváros, Városháza tér 1. („A” épület, II. emelet 201. iroda.) Kérjük a borítékon feltüntetni: „településfejlesztési és üzemeltetési ügyintéző”

**A pályázati eljárás, a pályázat elbírálásának módja, rendje:**

Az eljárásban csak a hiánytalan pályázati dokumentációk vesznek részt. Az előszűrés az önéletrajz és a motivációs levél alapján történik. A személyes meghallgatásra behívottak közül – a városüzemeltetési és beruházási osztályvezető javaslata alapján – a polgármester egyetértésével a jegyző dönt a foglalkoztatott személyéről, melyről a pályázók írásban értesítést kapnak.

**A pályázat elbírálásának határideje:**

2017. év szeptember hó 15. nap

**Egyén információk:**

A munkakör tartalmával kapcsolatosan további információt Markóth Béla városüzemeltetési és beruházási osztályvezető nyújt a 25/544-125-as telefonszámon.

A pályázati kiírással és a betöltéssel kapcsolatosan további információt Szabó Márta személyügyi ügyintéző nyújt a 25/544-144-es telefonszámon.